
                       REPUBLIKA  HRVATSKA

            KRAPINSKO-ZAGORSKA ŽUPANIJA

                                OPĆINA  MAČE      
                          Općinska načelnica

KLASA: 604-01/26-01/01
URBROJ: 2140-21-01-26-04
Mače, 15.10.2026.


Na temelju članka 4. Pravilnika o dodjeli učeničkih i studentskih stipendija Općine Mače (''Službeni glasnik Krapinsko-zagorske županije'' br. 38/25) načelnica Općine Mače dana 15.10.2026. godine raspisuje

N A T J E Č A J

za dodjelu stipendija učenicima srednjih škola 
i studentima s područja Općine Mače
I.
Općina Mače u školskoj/akademskoj godini 2026./2027. dodjeljuje 8 učeničkih i 8 studentskih stipendija. 
Mjesečni iznos: 

-učeničke stipendije iznosi 60,00 eura 
-studentske stipendije iznosi 100,00 eura 
II.
Stipendije se dodjeljuju za razdoblje od 01. rujna tekuće godine do 30. lipnja iduće godine za učeničke stipendije te od 01. listopada tekuće godine do 31. srpnja iduće godine za studentske stipendije.  

III.
Pravo sudjelovanja na natječaju imaju svi redovni učenici srednjih škola i redovni studenti s područja Općine Mače. Učenici i studenti koji se prijave na Natječaj ne smiju biti korisnici stipendije odobrene od strane Krapinsko-zagorske županije ili drugih državnih tijela  te moraju ispunjavati slijedeće uvjete: da su državljani Republike Hrvatske, da imaju prebivalište na području Općine Mače i da su redovno upisani u određenu srednju školu ili fakultet.
IV.
PODNOŠENJE ZAHTJEVA I POTREBNA DOKUMENTACIJA
Zahtjevi se podnose na propisanom obrascu koji izdaje Jedinstveni upravni odjel Općine Mače, a zainteresirani učenici i studenti ga mogu podići za vrijeme trajanja natječaja u prostorijama Jedinstvenog upravnog odjela ili preuzeti sa web stranice Općine Mače www.opcina-mace.hr  
Zahtjevu za dodjelu UČENIČKE STIPENDIJE obavezno se prilaže:
- rodni list podnositelja zahtjeva

-preslika domovnice ili osobne iskaznice (podnositelja zahtjeva) 

-potvrda srednje škole o statusu redovitog učenika 

-preslika svjedodžbe zadnjeg završenog razreda srednje škole, odnosno za učenike prvog razreda srednje škole- preslika svjedodžbe osmog razreda osnovne škole 

-izjava podnositelja zahtjeva da ne prima stipendiju ili novčanu pomoć po drugoj osnovi (na posebnom obrascu Jedinstvenog upravnog odjela) 

-izjava roditelja podnositelja zahtjeva o članovima kućanstva (na obrascu Jedinstvenog upravnog odjela) 

-službene potvrde o prihodima svih članova kućanstva u posljednjem kvartalu koji prethodi mjesecu objave natječaja  odnosno za 6, 7 i 8 mjesec 2026. godine (Potvrda o visini dohotka i primitaka – iz službenih evidencija Porezne uprave) odnosno za dohodak ostvaren od samostalne djelatnosti dostavlja se potvrda o visini dohotka i primitaka za prethodnu godinu (iz službenih evidencija Porezne uprave). 

- ostalu dokumentaciju kojom se dokazuju otežavajuće okolnosti položaja kućanstva (prema uputama iz obrasca zahtjeva za dodjelu stipendija). 
Zahtjevu za dodjelu STUDENTSKE stipendije  obavezno se prilaže:

-rodni list podnositelja zahtjeva

preslika domovnice ili osobne iskaznice (podnositelja zahtjeva) 

-potvrda visokog učilišta (fakulteta) o statusu redovnog studenta na visokom učilištu (fakultetu)

-potvrda o ostvarenom broju ECTS bodova u prethodnoj godini studija propisanih studijskim programom sa ovjerenim prijepisom ocjena prethodne godine studija 

-za studente prve godine studija, preslika svjedodžbe završenog zadnjeg razreda srednje škole

-izjava podnositelja zahtjeva da ne prima stipendiju ili novčanu pomoć po drugoj osnovi (na posebnom obrascu Jedinstvenog upravnog odjela) 

-izjava roditelja podnositelja zahtjeva o članovima kućanstva (na obrascu Jedinstvenog upravnog odjela) 

-službene potvrde o prihodima svih članova kućanstva u posljednjem kvartalu koji prethodi mjesecu objave natječaja odnosno za 6, 7 i 8 mjesec 2026. godine (Potvrda o visini dohotka i primitaka – iz službenih evidencija Porezne uprave) odnosno za dohodak ostvaren od samostalne djelatnosti dostavlja se potvrda o visini dohotka i primitaka za prethodnu godinu (iz službenih evidencija Porezne uprave). 

-ostalu dokumentaciju kojom se dokazuju otežavajuće okolnosti položaja kućanstva (prema uputama iz obrasca zahtjeva za dodjelu stipendija). 
Prijavom na natječaj podnositelji prijave su izričito suglasni da Općina Mače kao voditelj zbirke osobnih podataka, može prikupljati, koristiti i dalje obrađivati podatke u svrhu provedbe ovog natječaja i javne objave rezultata sukladno propisima koji uređuju zaštitu osobnih podataka. 

V. 
ROK ZA PODNOŠENJE ZAHTJEVA
Rok za podnošenje zahtjeva je 15 dana od dana objave natječaja, a zaključno do  30.10.2026. godine do 15:00 sati bez obzira na način dostave tj. zahtjevi moraju biti zaprimljeni u Jedinstvenom upravnom odjelu Općine Mače do 30.10.2026. do 15:00 sati. Zahtjev s potrebnim prilozima dostavlja se osobno ili preporučenom poštom na adresu: Općina Mače, Mače 30, 49251 Mače. 
Nepotpuni i nepravovremeni zahtjevi neće se razmatrati. 

VI. 
ROK ZA OBJAVU REZULTATA
Kandidati će se izvijestiti o rezultatima natječaja objavljivanjem bodovne liste na oglasnoj ploči Općine Mače i web stranici Općine Mače. 
  Načelnica

Mladenka Mikulec Šimunec

